Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17930

d) célul tűzi ki a teljes biztonsági szint folyamatos javítását. 1.5.4. A biztonságigazgatási rendszernek világosan meg kell határoznia a biztonság felelősségi köreit egy jogosított repülőtér üzemeltető útján, beleértve a legfelső vezetés biztonság iránti közvetlen felelősségét. Megjegyzés: A biztonságigazgatási rendszerekre vonatkozó útmutatást a Biztonságigazgatási Kézikönyv (SSM) (Doc 9859) és a Repülőterek Működési Engedélye Kézikönyv (Doc 9774) tartalmazza. 1.6 Repülőtér tervezés 1.6.1 A nemzetközi polgári légiközlekedés biztonsági intézkedéseinek legjobb és leghatékonyabb alkalmazásához szükséges építészeti és infrastrukturális követelményeket vegyék figyelembe és teljesítsék az új repülőtér létesítmények tervezésénél és építésénél, illetve a meglévő repülőtéri létesítmények átalakításánál. Megjegyzés: A repülőtér tervezésre vonatkozó, a biztonsági jellemzőket is figyelembe vevő útmutató a Repülőtér Tervezési Kézikönyv (Doc 9184) 1. részében található. 1.6.2 Ajánlás — Ahol lehet, a repülőterek tervezése során vegyék figyelembe a terület használat és a környezeti ellenőrző vizsgálatokat. Megjegyzés: A területhasználat tervezésre és a környezeti ellenőrző vizsgálatokra vonatkozó útmutató a Repülőtér Tervezési Kézikönyv (Doc 9184) 2. részében található. 1.7. Repülőtér vonatkozási kód Bevezető megjegyzés: A repülőtéri vonatkozási kód célja az, hogy egyszerű módszert biztosítson a repülőterek jellemzőire vonatkozó számos előírás összevetéséhez. A kóddal így egyszerű formában jelezni 2007/70/II. szám lehet azokat a repülőtéri létesítményeket és berendezés csoportokat, amelyek megfelelnek a repülőtéren üzemeltetni kívánt repülőgépek igényeinek. A kód azonban nem a futópálya hosszúság, vagy a burkolt felület teherbíró-képesség követelményeinek meghatározására szolgál. A repülőtéri vonatkozási kód a repülőgép teljesítmény jellemzőivel, valamint méreteivel összefüggő két elemből áll. Az 1. számú elem a repülőgép referencia futópálya hosszának, a 2. számú pedig a repülőgép fesztáv és a külső főfutó abroncs távolság alapján került meghatározásra. Egy adott meghatározás a két legmegfelelőbb kód elem kombinációjából, vagy a megfelelőbb kód elem kiválasztásából áll. A tervezési célokra kiválasztott elem kód betű vagy szám azon kritikus repülőgép lényeges jellemzőire vonatkozik, amelyre a létesítmény rendelkezésre áll. A 14. Annex I. kötetének alkalmazása esetén először azokat a repülőgépeket határozzák meg, amelyek a repülőtéren várhatóan üzemelni fognak majd ezt követően válasszák ki a megfelelő két kód elemet. 1.7.1 A repülőtér tervezési célokra meghatározott vonatkozási kódot — kód szám és betű — azon repülőgép típus jellemzői alapján válasszák ki, amely számára a repülőtéri létesítményt tervezték. 1.7.2 A repülőtéri vonatkozási kód szám és betű értelmezése az 1-1. táblázatnak megfelelő legyen. 1.7.3 Az 1. számú elem kód számát az 1-1. táblázat 1. oszlopa alapján határozzák meg azt a számot kiválasztva, amely a leginkább megfelel azon repülőgépek legnagyobb repülőgép referencia futópálya hossz értékének, amelyek kiszolgálására a futópályát tervezték. Megjegyzés: A repülőgép referencia futópálya hossz érték meghatározása csak a kód szám kiválasztásra szolgál, és nem kívánja befolyásolni az építendő futópálya tényleges hosszát. 1.7.4 A 2. számú elem kód betűt az 1-1. táblázat 3. oszlopa alapján határozzák meg azt a betűt kiválasztva, amely a leginkább megfelel a legnagyobb repülőgép szárny fesztáv értéknek, vagy a legnagyobb külső főfutó kerékabroncs távolságnak — amelyik a nagyobb — azon repülőgépek közül, amelyek számára a létesítményt tervezték. Megjegyzés: A repülőtér referencia kód meghatározásához az illetékes hatóság számára útmutató a Repülőtér Tervezési Kézikönyv (Doc 9157) 1. és 2. részeiben található. * ISO szabvány 19104, Földrajzi tájékoztató - Szaknyelv 19108, Földrajzi tájékoztató – Időleges minta 1-1. táblázat Repülőtér referencia kódok (lásd 1.7.2 — 1.7.4 pontok)

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes